Լի Դո Հյոն

**Լիմ Դոն Հյոն** (, ), ավելի հայտնի է որպես **Լի Դո Հյոն** (), հարավկորեական դերասան։ Հայտնի է «Հոթել դել Լունա» (2019), «Կրկին 18» (2020), «Հարազատ տուն» (2020), «Մայիսյան երիտասարդություն» (2021), «Փառք» (2022–2023) և «Վատ մայր» (2023) հեռուստասերիալներում երկրորդական և գլխավոր դերերով։

## Կենսագրություն
Ծնվել է 1995 թվականի ապրիլի 11-ին Սեուլում, բայց մանկությունն անցել է Իլսանում, Կոյան։ Նրա մանկությունն անցել է դժվար պայմաններում, ծնողները պարտավոր են եղել շատ աշխատել, որպեսզի կարողանան հոգ տանել ընտանիքի մասին։ Դոն Հյոնի փոքր եղբոր մոտ (Լի Դոն Հյոկ) ախտորոշվել է մտավոր հետամնացություն։ Իր իսկ խոստովանությամբ, որոշ ժամանակ ամաչել է եղբորից, սակայն մեծանալով սկսել է ավելի շատ հոգ տանել եղբոր մասին։

Լի Դոն Հյոնին մանկուց հետաքրքրել է բասկետբոլը, և նա հետագայում պլանավորել է իր կարիերան կապել նրա հետ, սակայն հայրը դեմ է հանդիսացել։ Դրա պատճառով, որպես նոր հետաքրքրություն հայտնվել է դերասանական արվեստը, սակայն հայրը կրկին չի  աջակցել։ Կարողանալաով համոզել մորը, Դո Հյոնը սկսել է հաճախել դերասանական ակադեմմիայի դասերին։ Այն բանից հետո, երբ ծնողները նայել են իր մասնակցությամբ ներկայացումը, հայրը վերջապես ընդունել է այդ փաստը։ Ձախողելով առաջին ընդունողական քննությունը, մեկ տարի անց կարողացել է ընդունվել Չունան համալսարանի կինոյի ու թատրոնի ֆակուլտետը։

### 2017-2019: Դերասանական գործունեության սկիզբ
2017 թվականին կայացել է դերասանական դեբյուտը՝ «Խաղի կանոնները» հեռուսռտասերիալում։ Հետո նկարահանվել է «Մաքրություն ոգևորվածությամբ» և «30, բայց 17» հեռուստասերիալներում։ Հենց այդ ժամանակ էլ նրա մոտ ամրապնդվել է ռոմանտիկ հերոսի ամպլուան։

2019 թվականին նկարահանվել է «Հոթել դել Լունա», որից հետո էլ ավելի մեծ հայտնիություն է ձեռք բերել։

### 2020-ներկա։ Հայտնիության աճ
2020 թվականին նկարահանվել է «Կրկին 18» հեռուստասերիալում, որը նկարահանվել է ամերիկյան «Հայրիկը կրկին 17 տարեկան է» ֆիլմի հիման վրա, որպես գլխավոր հերոս։ Այս դերի համար Լի Դոն Հյոնը ստացել է 57-րդ Baeksang Arts Awards և 7-րդ APAN Star Awards մրցանակաբաշխությունների «Լավագույն նորեկ դերասան» մրցանակները։ Հետո նկարահանվել է Netflixի «Հարազատ տուն» սերիալում։ Սկզբնապես փորձել է գլխավոր դերի համար, բայց հետո զիջել է իր տեղը Սոն Քանին, և մարմնավորել ցինիկ և սառնասիրտ Լի Յոն Հյոկին։

2021 թվականին եթեր են հեռարձակվել միանգամից երեք հեռուստասերիալ Դո Հյոնի մասնակցությամբ՝ «Հրեշ», «Մայիսյան երիտասարդություն» և «Մելանխոլիա»։ «Մայիսյան երիտասարդություն» հեռուստասերիալում դերի շնորհիվ դերասանն արժանացել է ն«Նոր սերնդի մելոդրամաների արքա» կոչմանը։

2022 թվականին Սոն Հե Քյոի հետ նկարահանվել է «Փառք» դորամայում, որը մեծ ռեզոնանս է առաջացրել հանրության շրջանում՝ դպրոցականների շրջանում ծաղրանքը ցուցադրելու պատճառով։ Նկարահանումների ժամանակ ծանոթացել է Լիմ Ջի Յոնի հետ, որի հետ հետագայում սկսել է ռոմանտիկ հարաբերություններ։

2023 թվականի ապրիլին եթեր է արձակվել Դո Հյոնի բանակում պարտադիր զինծառայություն անցնելուց առաջ վերջին նախագիծը՝ «Վատ մայր» հեռուստասերիալը։

## Անձնական կյանք
### Պարտադիր զինվորական ծառայություն
2023 թվական փետրվարի 2ին հայտնվել է, որ զինծառայության կանցնի տարվա առաջին կեսին։ Քիչ անց, նրա գործակալությունը հայտնել է, որ կոնկրետ օր դեռևս որոշված չէ, հայտնվելու դեպքում՝ անպայման կհայտարարվի։ Օգոստոսի 3-ին Yuehua Entertainment-ը հայտարարել է, որ Դո Հյոնը պարտադիր զինվորական ծառայության է անցնելու օգոստոսի 14-ից՝ Կորեայի օդային զինված ուժերում։

### Հարաբերություններ
2023 թվականի ապրիլի 1ին Yuehua Entertainment-ը հաստատել է Դո Հյոնի և Լիմ Ջի Յոնի հարաբերությունների մասին լուրերը։

## Ֆիլմագրություն

## Մրցանակներ և նոմինացիաներ

## Արտաքին հղումներ
* Lee Do-hyun Yuehua Entertainment-ի կայքում 
* 
* 

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ